Subway Surfers

Subway Surfers er et plattformspill i tredjepersons vinkel som er utviklet av Kiloo and SYBO Games. Spillet er publisert av Kiloo, rettet mot mobiltelefonmarkedet.

Spillere kan velge mellom en rekke avatarer, unge taggere som blir oppdaget av en vakt på tunnelbaner fra skiftende byer i verden. For å unnslippe vakten og hans hund må spilleren løpe, hoppe og rulle over og under hindre mellom tog i tre bredder. Under løpet skal det hentes gullmynter ut av luften, samtidig som man unnviker kollisjoner med jernbanevogner og andre gjenstander. Spilleren kan velge å surfe på flyvende surfebrett av ulik utforming. Brettene, som kalles «hoverboards», må kjøpes for gullpenger som samles gjennom spillet. Spillet er under stadig utvikling, der blant annet surfebrettene er tillagt særegne egenskaper, som høye hopp og høyere hastighet.

I løpet er det mulig å samle fire ulike «powerups» med begrenset varighet (10-25 sekunder avhengig av spillerens nivå av oppgradering). Disse er Coin Magnet, myntmagnet, som trekker til seg alle mynter som passeres. Super Sneakers er en spesialsko som får spilleren til å hoppe ekstra høyt. 2X Multiplier dobler poengtelleren. Jetpack er en rakett som fester seg til avatarens rygg og gjør at denne flyr høyt over togskinnene, hvor spilleren må manøvrere mellom de tre banebreddene for å sanke mest mulig mynter. Power Jumper er en hoppestokk som løfter avataren opp til tre rekker med mynter, og endrer i et valg av ny «powerup».

 Versjoner 
Fra januar 2013 begynte en versjonserie med grafisk utforming fra en rekke byer i verden, kalt World Tour. Den første var New York City.

 Subway Surfers Original (mai - oktober, 2012)
 Subway Surfers Spesial: Halloween spesial (november, 2012)
 Subway Surfers Spesial: Julespesial (desember, 2012)
 Subway Surfers World Tour : New York (5. januar 2013)
 Subway Surfers World Tour : Rio de Janeiro (31. januar 2013)
 Subway Surfers World Tour : Roma (28. februar 2013)
 Subway Surfers World Tour : Sydney (4. april 2013)
 Subway Surfers World Tour : Tokyo (2. mai 2013)
 Subway Surfers World Tour : Miami (2. juni 2013)
 Subway Surfers World Tour : Paris (1. juli 2013)
 Subway Surfers World Tour : Beijing (august, 2013)
 Subway Surfers World Tour : Moskva (september, 2013)
 Subway Surfers World Tour : New Orleans (Halloween spesial, oktober - november, 2013)
 Subway Surfers World Tour : London (julespesial, november - desember, 2013)
 Subway Surfers World Tour : Mumbai (3. januar 2014)
 Subway Surfers World Tour : Miami (23. januar 2014, andre besøk)
 Subway Surfers World Tour : Seoul (13. februar 2014)
 Subway Surfers World Tour : New York City (St. Patricks dag spesial, 6. mars 2014, andre besøk)
 Subway Surfers World Tour : Mexico by (27. mars 2014)
 Subway Surfers World Tour : Japan (andre besøk)
 Subway Surfers World Tour : São Paulo (19. juni 2014)
 Subway Surfers World Tour : Bangkok
 Subway Surfers World Tour : Paris, andre besøk
 Subway Surfers World Tour : Los Angeles
 Subway Surfers World Tour : Peking, andre besøk
 Subway Surfers World Tour : Kairo
 Subway Surfers World Tour : New Orleans (Halloween spesial, andre besøk)
 Subway Surfers World Tour : Bangkok, andre besøk
 Subway Surfers World Tour : London (julespesial, desember, 2014, andre besøk)
 Subway Surfers World Tour : Las Vegas
 Subway Surfers World Tour : Seoul, andre besøk
 Subway Surfers World Tour : Hawaii

 Referanser 

 Eksterne lenker 


Kategori:Plattformspill
Kategori:Dataspill fra 2012
Kategori:Dataspill utviklet i Danmark